stanford-oval/wikipedia huggingface dataset:
שמיים (עמים)
בסיפור המקראי

על פי המקרא התפתחו כל העמים מבניהם של שם, חם ויפת. על פי לוח העמים המופיע בספר בראשית היו לשם חמישה בנים: ”בְּנֵי שֵׁם, עֵילָם וְאַשּׁוּר, וְאַרְפַּכְשַׁד, וְלוּד וַאֲרָם” (י', כב) המקרא ממשיך לפרט את צאצאי שם עשרה דורות עד אברהם. (את בני חם ויפת מפרט התנ"ך רק עד דור רביעי).
אין ספק בקשר לזיהוים של עילם, אשור וארם עם יחידות אתניות-טריטוריאליות. לגבי ארפכשד, הייתה השערה שהכשדים הם צאצאיו. לגבי לוד היו ששיערו שממלכת לוד שהתקיימה במערב אנטוליה באלף הראשון לפני הספירה היא מצאצאי לוד מבניו של שם. עם זאת, אזור זה, על פי המסופר במקרא, היה שייך לבני יפת ואינו חלק מהרצף הטריטוריאלי של בני שם.
הכתובים בספר דברי הימים א מפרטים כי לשם היו תשעה בנים: ”בְּנֵי שֵׁם, עֵילָם וְאַשּׁוּר, וְאַרְפַּכְשַׁד, וְלוּד וַאֲרָם, וְעוּץ וְחוּל וְגֶתֶר וָמֶשֶׁךְ”.
במחקר

ב-1781 טבע שלצר את המונח שֵׁמִית לציון שפתם של האשורים, ארמים והעברים. מאז הכינוי התרחב לכל קבוצת שפות קרובות, חלקן שפות חיות וחלקן מתות, מאזורים שונים בעולם: מרבית מסופוטמיה (מלבד טורקיה, איראן ושאר המדינות מצפון למפרץ הפרסי), חצי-האי ערב (כולל עיראק, ירדן, הרשות הפלסטינית ורצועת עזה), אתיופיה וכן מדינות צפון אפריקה, ומדינת-האי האירופאית מלטה.
השפות השמיות הן ענף צפון-מזרחי במשפחת-העל האפרו-אסיאתית (כונתה בעבר "שמית-חמית"). שפות אלו נפוצות במזרח התיכון, בצפון אפריקה ובקרן אפריקה ומקורן הוא כנראה בלבנט.
שפות שמיות נפוצות הן: ערבית (550 מיליון דוברים), אמהרית (30 מיליון דוברים), עברית (11 מיליון דוברים), וטיגריניה (5 מיליון דוברים). 
כמו כן קבוצת השפות השמיות כוללת שפות כמו ארמית, גוראגה, תיגרינית, מלטית, הררי, ארגובה.
מאפיינים כלליים של השפות השמיות נוגעים למספר תחומים:
הגייה – מספר העיצורים גדול פי כמה ממספר התנועות (במודל לאם השפות השמיות יש שלוש תנועות ועשרים ותשעה או שלושים עיצורים). שפות אלו מכילות עיצורים גרוניים ונחציים רבים או שרידים של עיצורים כאלו.
אוצר מילים ומורפולוגיה – שורשים שרובם תלת-עיצוריים, המרכיבים משפחות מילים בעלות מכנה משותף במשמעותן. שפות אלו מכילות מערכת תבניות משקל המבוססות על תנועות ומוספיות ליצירת שמות ופעלים בשיבוץ השורשים.
דקדוק – ריבוי גופים להטיית הפעלים ומיעוט יחסי של תצורות זמן להטייתם. על פי רוב, הטיות הפעלים נעשות בשינוי התנועות שלהם ובצירוף אותיות, ולא בהוספת פועלי עזר. בניגוד למרבית השפות ההודו-אירופיות, בשפות שמיות ניתן להרכיב משפט ללא פועל.
כתב – כל השפות השמיות הכתובות עושות שימוש במערכות כתב המבוססות על האלפבית הפיניקי (חוץ ממלטזית, שעושה שימוש בכתב לטיני). השפות השמיות המדוברות באתיופיה נכתבות משמאל לימין בכתב סילברי, ואילו השפות השמיות המדוברות באסיה ובצפון אפריקה נכתבות בכתב אבג'ד מימין לשמאל. הממצאים האפיגרפיים בשפות השמיות הם מן המוקדמים ביותר בעולם.
המונח "שמיים", אשר התחיל בתחום הבלשנות, השתרש גם בתחומים אחרים, כגון אנתרופולוגיה ואתנולוגיה, והוחל גם ללא הצדקה על מושגים בתחום התרבות, הגזע והדת.
העדויות הקדומות ביותר על השמיים נמצאו במסופוטמיה באכד, בתעודות מהמאה ה-24 לפנה"ס שנכתבו על לוחות חרס בשפה האכדית בכתב יתדות. קבוצה שמית נוספת הייתה האמורים, המופיעים בתעודות מאכד מהמאה ה-21 לפנה"ס, אשר זיהויים נעשה על פי השמות שהופיעו בכתובות ואשר כללו מאפיינים שמיים.
אין התאמה מלאה בין קבוצת השפות השמיות הקיימת במחקר לבין השפות המכונות שמיות במקרא. למשל, על פי ספר בראשית, י', טו–כ – כנען וצאצאיו הפיניקים השתייכו לבני חם, בעוד שעל פי המחקר הם שייכים לקבוצת השפות השמיות.
כמו כן, על פי המקרא, עילם נמנה עם בניו של שם, אך על פי המחקר הוא לא נכלל בקבוצת השפות השמיות.
ראו גם

שפות שמיות
רשימת השפות השמיות
אנטישמיות
גזע, הגזע הארי, תורת הגזע, פסאודו-מדע – מונחים המוגדרים כיום בתור מדע-כזב
מוצא אתני, אתניות יהודית, קבוצה אתנו-דתית, אתנוגרפיה – מונחים מדעיים וסוציולוגיים מקובלים
לקריאה נוספת

הערך "שמיים", האנציקלופדיה העברית, כרך לב, עמ' 26.
הערות שוליים

↑  Liverani, Mario (January 1995). "Semites". In Geoffrey W. Bromiley (ed.). The International Standard Bible Encyclopedia. Wm. B. Eerdmans Publishing. pp. 387–392. ISBN 978-0-8028-3784-4., p. 392: "A more critical look at this complex of problems should advise employing today the term and the concept "Semites" exclusively in its linguistic sense, and, on the other hand, tracing back every cultural fact to its concrete historical environment. The use of the term "Semitic" in culture, subject as it is to arbitrary simplifications, shows methodological risks which exceed by far the possibility of positive historical analysis. In any case the Semitic character of every cultural fact is a problem which in each situation must be ascenained in its limits and in its historical setting (both in time and in the social environment), and may not be assumed as obvious or traced back to a presumed "Proto-Semitic" culture, statically conceived."
↑  Anidjar, Gil (2008). Semites: Race, Religion, Literature. Stanford University Press. ISBN 978-0-8047-5694-5., p. (Foreword): "This collection of essays explores the now mostly extinct notion of Semites. Invented in the nineteenth century and essential to the making of modern conceptions of religion and race, the strange unity of Jew and Arab under one term, Semite (the opposing term was Aryan), and the circumstances that brought about its disappearance constitute the subject of this volume."
↑  עמוס אילון, רקוויאם גרמני - יהודים בגרמניה לפני היטלר - 1743 - 1933, תרגם מאנגלית דני אורבך, הוצאת דביר, 2004; עמ' 210.
| --- | --- |
בקרת זהויות :  NLI: 987007531624005171  BnF: cb119614740 (data)  GND: 4054500-3  LCCN: sh85119957  NKC: ph694865 
צלמית ממצרים העתיקה של שבוי לבנטיני, ידיו קשורות מאחור. אוסף מוזיאון הכט
תפוצת בני שם ובני חם על פי ספר בראשית
שיחן

| שיחן |
| --- | --- |

מיון מדעי
ממלכה:: בעלי חיים
מערכה:: צורבים
מחלקה:: אלמוגים
סדרה:: אלמוגאים
משפחה:: שיחניים
סוג:: שיחן
שם מדעי
 Stylophora ‏שווייגר, 1819

שיחן (שם מדעי: Stylophora) הוא סוג של אלמוגים ממשפחת השיחניים.
מאפיינים

אלמוגים אלה נקראים באנגלית אלמוגי כף רגל חתול או אלמוגי עופות מאחר שצורתם דומה לכפות הרגליים של חתוליים. תפוצתם של המינים בסוג היא בהאזור האינדו-פסיפי מים סוף עד לאיי פיטקרן. הצבע של המינים בסוג משנתה ונע בין כתום, ורוד, סגול לירוק וחום.
מיון

שיחן שכיח (Stylophora pistillata)
Stylophora madagascarensis
Stylophora subseriata
Stylophora wellsi
Stylophora minuta
Stylophora mamillata
Stylophora lobata
Stylophora kuehlmanni
Stylophora granulata
Stylophora gigas
Stylophora flabellata
Stylophora erythraea
Stylophora danae
Stylophora confusa
הערות שוליים

↑  Sprung, Julian (1999). Corals: A quick reference guide. Ricordea Publishing. pp. 18–19. ISBN 1-883693-09-8.
| --- | --- |
בקרת זהויות :  NLI: 987007543857105171 
ערך זה הוא קצרמרבנושא בעלי חיים. אתם מוזמנים לתרום לוויקיפדיה ו.
שמיטה ישראלית

שמיטה ישראלית הוא מיזם חברתי חינוכי של עמותת טבע עברי שמטרתו להכניס משמעות עדכנית למצוות שנת השמיטה.
המיזם החל לפעול בשנת 2013 לקראת שנת השמיטה התשע"ה.
הרקע למיזם

שמיטה היא אוסף מצוות המתקיימות ביהדות מדי שנה שביעית, הנקראת שנת שמיטה. מצוות אלו עוסקות בעזיבת אחיזתו של האדם בנכסיו הגשמיים, ומתחלקות לשתי קבוצות: שמיטת קרקעות, המתקיימת באיסור על עבודת האדמה והנאה מתוצרתה, ושמיטת כספים, המתקיימת במחיקת חובות.
כיום, בחברה שרובה אינו חקלאי ואינו דתי, הצטמצם העיסוק בשמיטה לתחום הכשרות הרלוונטי למגזרים מסוימים בלבד ורוב תושבי המדינה או לא מודעים להיות שנה זו או אחרת שנת שמיטה או לא מוצאים בנתון זה רלוונטיות לחייהם במאה ה-21 או מכירים אותו רק דרך הפריזמה של פולמוס השמיטה.
יוזמי שמיטה ישראלית רצו למנף את שנת השמיטה בישראל לשנה בה יבואו לידי ביטוי ערכים סביבתיים חברתיים וכלכלים המקבלים השראה מטעמי מצוות השמיטה ולשנות את התפיסה הציבורית של שנת השמיטה ממושג ללא רלוונטיות או רלווטיות דתית בלבד למושג כלל ישראלי חיובי וערכי הנוכח בסדר היום של כל אזרחי מדינת ישראל.
"קרבה שנת השבע"

המיזם התחיל לפעול בשנת התשע"ד, שנה לפני התחלת שנת השמיטה תשע"ה תחת הכותרת "קרבה שנת השבע" בפעילויות שנועדו להכין את התודעה הציבורית לקראת שנת השמיטה.
בשנה זו התקיימו כנסים, סמינרים, ימי עיון וערבי לימוד, שנועדו להביא את רעיון השמיטה הישראלית לתודעת הציבור.
במקביל הוקמו קואליציות בין ארגונים, יזמים חברתיים, אנשי רוח ומוסדות ציבור לטובת פרויקטים משותפים מתחומים שונים הקשורים לשמיטה ישראלית.
"שמיטה ישראלית" בשנת השמיטה התשע"ה

עיקר פעילות המיזם בשנת השמיטה עצמה הייתה קריאה והנעה לפעולה של גופים וארגונים קיימים וסיוע בהקמת שתופי פעולה ואיגום משאבים בנוסף נעשתה פעילות יח"צ ועידוד של אנשי ציבור לעסוק בנושא ולפרסם מאמרים העוסקים בערכי שנת השמיטה.
לטובת הפרויקט הוקם אתר אינטרנט ייעודי לשמיטה ישראלית ודף פייסבוק בו פורסמו החומרים והמיזמים השונים.
בנוסף לאורך כל השנה הוקם "אוהל שמיטה ישראלית" בנקודות שונות ברחבי הארץ. באוהל הוקמו פינות ישיבה שאיפשרו לאנשים זמן של רגיעה, הוגש כיבוד מפירות הארץ, הוקמה ספרית "קח וקח" שאיפשרה למי שרצה לשאול ספרים שעניינו אותו ובעיקר איפשר האוהל מרחב לשיח משותף על החלומות החברתיים של השוהים בו, בדגש על כאלו הנוגעים בערכי השמיטה.
להלן מספר דוגמאות למיזמים שונים בם התקיימו פעילויות התואמות לרוח השמיטה הישראלית על ידי גופים רבים ושונים.
חלק מהפעילויות היו עם זיקה ישירה למיזם וחלק מהם פעלו באופן עצמאי על פי אותה הרוח.
ניתן לחלק את הפעיליות לשני תחומים עיקריים, מעגל המעורבות החברתית ומעגל הלימוד ותרבות הפנאי.
"שמיטה ישראלית" בשנת השמיטה התשע"ה > מעגל המעורבות החברתית

יוזמה פרלמנטרית של רות קלדרון לעידוד חברות ובנקים לשמוט חובות למשפחות שיעמדו בקרטריונים מסוימים
יוזמה פרלמנטרית של איילת שקד למחיקת חובות של חייבים "מוגבלים באמצעים" בהוצאה לפועל
פעילות משותפת של עמותת פעמונים וארגון אוצר הארץ לסיוע לנזקקים בשנת השמיטה
יוזמות קהילתיות להפעלת בנק זמן בשנת השמיטה כגון יוזמת "שעת שמיטה" של הרב יוסף צבי רימון שאף הקים אתר אינטרנט ייעודי לטובת המיזם
מיזם "היבול המשותף" של "שנת השבע" שחילק כחצי מיליון ארגזי ירקות במחירי עלות
"שמיטה ישראלית" בשנת השמיטה התשע"ה > מעגל הלימוד ותרבות הפנאי

פסטיבל הקהל של "פנים -איגוד ארגוני יהדות ישראלית" עסק כולו בערכים של שנת השמיטה
כנס TheMarker - ב־18 בספטמבר 2014 התקיים באוניברסיטת תל אביב כנס חברתי-כלכלי בהשראת שנת השמיטה שכותרתו ״הזדמנות חברתית חדשה״. הכנס, בניהולו האקדמי של פרופ' דן אריאלי, הפגיש על במה אחת אנשי ממשל, כלכלה וחברה לסדרה של דיונים מעמיקים בנושא תפקידה של הכלכלה בעיצוב פני חברה צודקת וטובה יותר.
כנס של המרכז האקדמי שערי מדע ומשפט -"שמיטה מודל 2015- ההיית או חלמנו חלום?" שעסק ברלוונטיות של שנת השמיטה על ערכיה השונים, במציאות ימינו.
פרויקט "מה שבע?" של בית אבי חי. פרויקט זה היה פרי עבודתם של אמנים, מעצבים גרפיים, אנשי פרסום, אמני וידאו ויוצרי קולנוע שלמדו יחד על רעיונות השמיטה ותרגמו אותם בדרך מקורית, רעננה וביקורתית לנושאים רלוונטיים לחייהם .
לקריאה נוספת

עינט קרמר, שמיטה בשפה אחרת, מקור ראשון 8 במאי 2015
הערות שוליים

↑  ספר דברים, פרק ט"ו, פסוק ט'
↑  אתר האינטרנט
↑  שמיטה ישראלית, באתר www.facebook.com (באנגלית)
↑   צבי זרחיה, יוזמה: חברות ובנקים ישמטו חובות למשפחות שיעמדו בקריטריונים, באתר TheMarker‏, 2 ביוני 2014
↑  איילת שקד יוזמת שמיטת חובות בסך 10 מיליארד שקל, באתר גלובס, 7 ביוני 2015
↑  רעות וילף, חוזרים לקיים "שמיטת כספים" ומוחקים חובות לנזקקים, באתר nrg‏, 18 ביוני 2015
↑  טבע עברי - יהדות וסביבה, באתר www.tevaivri.org.il
↑  שנת השבע | מיזם היבול המשותף, באתר year7.org
↑  טבע עברי - חדשות - שמיטה מודל 2015- כנס אקדמי ב-11.1, באתר www.tevaivri.org.il
↑  מה שבע? | בית אבי חי, באתר www.bac.org.il
| קיימות |
| --- | --- | --- |
| מושגי מפתח | איכות הסביבה • אקולוגיה • סביבתנות • טביעת רגל אקולוגית • מאזן אקולוגי • צדק בין-דורי |  |
| איומים | משבר האקלים • התחממות עולמית • הידלדלות שכבת האוזון • הכחדה המונית |  |
| אסטרטגיות סביבתיות | חשיבה סביבתית • קיימות מקומית • חינוך סביבתי • אקו-אנרכיזם • אקולוגיה עמוקה • עירוניות חדשה |  |
| פסולת | הפחתה במקור • קומפוסט (התכלות) • שימוש חוזר • מיחזור (מיחזור בישראל) • מדרג הפסולת • שטח הפסולת של האוקיינוס השקט  • שטח הפסולת של האוקיינוס ההודי  • שטח הפסולת הצפון אטלנטי |  |
| תשתיות ובנייה | תחבורה בת קיימא • בנייה ירוקה • תכנון רגיש למים • בנייה באדמה • בנייה תואמת אקלים |  |
| גינון וחקלאות | גינה קהילתית • גינון יובשני • חקלאות אורגנית • גידול ביו-אינטנסיבי • מזון מקומי • גינון גרילה • פרמקלצ'ר • יער מאכל • חקלאות עירונית |  |
| אנרגיה | אנרגיה חלופית • אנרגיה ירוקה • אנרגיה מתחדשת • אנרגיה סולארית • אנרגיית רוח • אנרגיה הידרואלקטרית • RDF |  |
| כלכלה | תרבות הצריכה • מזון מהיר • שיווק ערכי • שיווק ירוק • גרינווש • פיתוח בר-קיימא • תיירות בת קיימא • השקעה אחראית • כלכלה אקולוגית • התיישנות מתוכננת |  |
| ארגונים בישראל | החברה להגנת הטבע • המשרד להגנת הסביבה • אדם טבע ודין • אקו-ויקי • חיים וסביבה • מגמה ירוקה • המרד בהכחדה • צלול |  |
| מיזמים נבחרים | אג'נדה 21 • יום ללא קניות • תערוכת קלינטק • תחבורה היום ומחר • פרויקט עדן • ביוספירה 2 • BedZED • יום איכות הסביבה העולמי • שמיטה ישראלית |  |
| שמיטה ויובל |
| --- | --- | --- |
| מצוות השביעית | שמיטת קרקעות • מלאכות שביעית • שמיטת כספים  • פרוזבול • מצוות הקהל • שביעית בזמן הזה |  |
| פירות שביעית | איסור ספיחין • איסור סחורה • איסור שמור • איסור נעבד • דמי שביעית • חובת הביעור |  |
| מצוות היובל | ספירת שנות היובל • שנת היובל • גאולת קרקע • בתים ושדות בתקופת היובל • מצוות הענקה |  |
| פתרונות הלכתיים | יבול שישית • זריעה מוקדמת • יבול חו"ל • מצע מנותק • אוצר בית דין • היתר מכירה • יבול נוכרי • פח שמיטה |  |
| ארגונים | קרן השביעית • אוצר הארץ • ועדת שמיטה • שמיטה ישראלית |  |
| טקסטים | מסכת שביעית • תורת השמיטות • שבת הארץ • ספרות על שנת השמיטה |  |
אוהל שמיטה ישראלית בפסטיבל הקהל התשע"ה
שכבת הרירית המיוחדת

| --- | --- |

 שיוך:  קרום רירי 
 מזהים
 לטינית (TA98):  lamina propria mucosæ 
 FMA:  62517 
 
איור של שכבות הקיבה. שכבת הרירית המיוחדת (10) היא חלק מהרירית (9).
שכבת הרירית המיוחדת (בלטינית: lamina propria mucosae), או בקיצור השכבה המיוחדת (lamina propria, למינה פרופריה), היא רקמת חיבור רפה הנמצאת מתחת לרקמת אפיתל ומרכיבה יחד איתה את הרירית, רקמת הציפוי של החללים בגוף שלהם קשר עם הסביבה החיצונית – מערכת העיכול, מערכת הנשימה, מערכת השתן ומערכת הרבייה. שמה של הרקמה מעיד על כך שהיא מאפיינת את הרירית.
שכבת הרירית המיוחדת כוללת נימים ותאים לימפואידיים, והיא מזינה את האפיתל, אשר אין בו כלי דם. בשכבה זו ישנן גם בלוטות וצינורות המובילים את החומרים המופרשים אל החלל החיצוני.
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
ת'רד בס

| --- | --- |
 תקופת הפעילות:  מ-1987 
 סוגה:  מוזיקת היפ הופ 
 חברת תקליטים:  דאף ג'אם 
 חברים
 אם סי סרץ' 
 
הבס השלישי (באנגלית: 3rd Bass) היה הרכב היפ הופ אמריקאי, שפעל בסוף שנות ה-80 ותחילת שנות ה-90. ההרכב כלל את אם סי סרץ', פיט נייס, ודי ג'יי ריצ'י ריץ'. ההרכב היה ידוע בכך שהיה אחד ממופעי ההיפ הופ הבין-גזעיים המצליחים הראשונים. יחד עם ביסטי בויז והמפיק ריק רובין, אם סי סרץ' ופיט ניס היו שניים מאמני ההיפ הופ הלבנים הבודדים שהיו מוכרים בקהילה. ההרכב התפרק ב-1992 ושוב ב-2000 וב-2013 לאחר איחודים קצרים. ההרכב הוציא לאור שני אלבומי אולפן, אשר זכו במעמד אלבום זהב על ידי איגוד תעשיית ההקלטות האמריקאי.
קריירה

ריצ'י ריץ' היה תקליטן מקומי, בעוד שניס היה לומד לימודי אנגלית באוניברסיטת קולומביה והנחה תוכנית היפ הופ בתחנת הרדיו של האוניברסיטה, WKCR-FM . סרץ' הופיע במועדונים ובמסיבות, והוציא לאור סינגל בשם "Hey Boy" בחברת התקליטים העצמאית אידלרס (באנגלית: Idlers).
השניים הופיעו לראשונה בתור '3 the Hard Way', שם שהופיע בשיר "Wordz of Wisdom". לפני שהקליטו את אלבומם הראשון שנו את כינויים ל"הבס השלישי". ב-1989 יצא לאור אלבום הבכורה שלהם, The Cactus Album, אשר הופק על ידי סבר, פרינס פול ודה בומב סקואד. האלבום זכה לשבחים והגיע למעמד של אלבום זהב. הסינגל "The Gas Face" מתוך האלבום הגיע למקום ה-5 במצעד שירי ה-R&B/היפ-הופ. הסינגל כלל דיס שכוון לראפר אם סי האמר ולמנהל התקליטים ליאור כהן.
ב-1991 יצא לאור אלבומם השני, Derelicts of Dialect, שכלל הופעת אורח של הראפר ונילה אייס. הסינגל "Pop Goes the Weasel" מתוך האלבום הגיע למקום ה-1 במצעד שירי הראפ וסייע למכירות האלבום עד להגעה למעמד של אלבום זהב.
שיתוף הפעולה האחרון של ההרכב היה רצועת הכותרת לפסקול הסרט גלדיאטור משנת 1992 לפני שההרכב הכריז על התפרקות.
לאחר הפירוק

בשנת 1992, סרץ' היה שותף לכתיבה והפקה של מספר רצועות לאלבום היחיד של הראפר בוס מדטרויט, "Born Gangstaz". הוא הוציא אלבום סולו, Return of the Product, באוגוסט אותה שנה, שכלל את נאז. ב-1993 נייס וריץ' חברו ביחד להרכב בשם פריים מיניסטר פיט נייס ודיידי ריץ', והוציאו לאור את אלבומם היחיד, Dust to Dust. הסינגל המוביל, "Rat Bastard", הכיל דגימות קול מתוך שתיקת הכבשים ונרמז מהשיר כי עבר דם רע בין הצמד לסרץ', למרות שזה לא אושר. לא ניס ולא סרץ' הצליחו להגיע בחזרה לפופולריות לאחר שההרכב הבס השלישי התפרק.
ב-1998 ההרכב הבס השלישי התאחד להופעה במסיבת יום ההולדת של אנדי הילפיגר (אחיו של טומי הילפיגר). הם גם הופיעו בפסטיבל וודסטוק 99, והוציאו את הסינגל "Hail to the Chief". היו שמועות על כך שההרכב יוציא אלבום חדש בשם "Ichabod's Cranium", אבל כל איחוד ותוכניות ארוכות טווח בוטלו בסופו של דבר.
נייס פרש מעסקי המוזיקה ופתח חנות למזכרות בייסבול בקופרסטאון, ניו יורק. בשנת 2003 הוא פרסם ספר, Baseball Legends of Brooklyn's Green-Wood Cemetery, תחת שמו האמיתי.
ב-6 באפריל 2013, אם סי סרץ' הודיע בפייסבוק שהבס השלישי יתאחד לאחר למעלה מ-20 שנה לסיבוב הופעות לרגל חגיגות 25 שנה לאלבום "The Cactus Album". עם זאת, הם עשו רק שתי הופעות באותה שנה: מופע איחוד במועדון בברוקלין, והופעה ביום העבודה בפסטיבל באינדיאנפוליס, שיה ההופעה הידועה האחרונה שלהם.
דיסקוגרפיה > אלבומי אולפן

| שם האלבום | פרטי האלבום | מקום במצעדים> US | מקום במצעדים> US R&B |
| --- | --- | --- | --- |
| The Cactus Album |  תאריך: 10 בנובמבר 1989  חברת תקליטים: דאף ג'אם/קולומביה | 55 | 5 |
| Derelicts of Dialect |  תאריך: 14 ביוני 1991  חברת תקליטים: דאף ג'אם/קולומביה | 19 | 10 |
הערות שוליים

↑  סוויהארט סטנטון, The Cactus Album – 3rd Bass, AllMusic
↑  Arcadia Publishing (אורכב 25.10.2007 בארכיון Wayback Machine)
| --- | --- |
בקרת זהויות :  ISNI: 0000 0001 2238 3194  LCCN: n91112640  MusicBrainz: 34ea2ef9-c05c-427e-a26f-0bb35c7d6524  VIAF: 123304079   WorldCat (עם VIAF): 123304079
שיחניים

| שיחניים |
| --- | --- |

מיון מדעי
ממלכה:: בעלי חיים
מערכה:: צורבים
מחלקה:: אלמוגים
סדרה:: אלמוגאים
משפחה:: שיחניים
שם מדעי
 Pocilloporidae

שיחניים (שם מדעי: Pocilloporidae) היא משפחה של אלמוגים.
מבנה

כל ראש אלמוג מורכב ממושבה של פוליפים (יחידות המבנה הבסיסיות של האלמוג) זהים גנטית שיוצרים שלד קשה מסידן פחמתי; בשל כך הם מהווים שותפים חשובים בהרכבת שוניות אלמוגים, כמו "אלמוגי אבן" אחרים בסדרת האלמוגאים (אנ').
המושבה בנויה מקבוצת פוליפים. מקורה מפלונלה שהתיישבה על מצע נח וייצרה ריבוי א-מיני מושבתי. במושבה קיימים תאי מין זכריים ונקביים ואלה יוצרים הפריה פנימית. הפלנלות משתחררות בלילה, במאות ואלפים, בחודשים ינואר-יוני. בשעת הלילה מאריכים הפוליפים שבאלמוג את זרועות הציד שלהם כדי ללכוד מזון המורכב בעיקר מזואופלנקטון. בשעות היום משמשות הזרועות להגנה על האלמוג, והן נפרסות על החריצים שעל מרכזו הקשיח המוגן מנשיכות דגים טורפים ומפני הוריקנים טרופיים. אלמוגים אלו מאופיינים בקצוות מעוגלים ובהירים והסתעפויות לשני ענפים בלבד. ובגבשושים חדים או כהים. ישנם הבדלים בין עוביי הענפים ואורכם.
זנים ורבייה

אלמוגים אלה הם אלמוגים שחיים במושבות. אלמוגים אלה הם בוני שוניות. במשפחה יש מינים בצורות וגדלים שונים. למשפחה זו יש קשר עם המשפחות אסטרוקוניידה (אנ') ואקרופירידאה (אנ'). האלמוגים ממשפחה זו הם הרמאפרודיטים. חלק מהמינים במשפחה הם קטנים ואחרים גדולים. לאחר ההפריה הפגיות צפות עד שהן מגיעות לקרקעית הים והופכות לאלמוגים בוגרים. רביית האלמוגים במשפחה זו מתבצעת על ידי שחרור פלנולות – תוצאה של רבייה מינית מושבתית.
מיון

סוג שיחן (Stylophora) - בו המין שיחן שכיח
סוג Seriatopora
סוג Pocillopora
סוג Madracis
הערות שוליים

↑  Hoeksema, Bert (2010). "Pocilloporidae". WoRMS. World Register of Marine Species. Retrieved 2015-04-22.
ערך זה הוא קצרמרבנושא בעלי חיים. אתם מוזמנים לתרום לוויקיפדיה ו.
תחת שיח היסמין

תחת שיח היסמין הוא אלבומו של הזמר-יוצר הישראלי אהוד בנאי במשותף עם אביו, השחקן יעקב בנאי, אשר יצא בשנת 1989.
האלבום כולו מורכב משירים שהרעיון המרכזי בהם, הוא סיפורי עם פרסיים. את האגדות, סיפר יעקב בזמן שהאחראי על הלחן, המילים והשירה היה אהוד. האלבום הוקדש לזכרה של אשתו של יעקב ואמו של אהוד, מרים בנאי. באותה שנה יצא גם אלבומו השני של בנאי, "קרוב". יעקב נפטר ארבע שנים לאחר הוצאת האלבום.
באלבום משתתפים בנוסף נועם הלוי, ויקטור עידה, יעקב פריבר ויהודית תמיר.
שריטה

ערך זה עוסק בפציעה שטחית בעור או פגיעה שטחית בחפץ. אם התכוונתם למשמעות אחרת, ראו .
שׂריטה (נכתב גם: סריטה) היא פציעה שטחית, דקה וארוכה, בעור או פגיעה שטחית, דקה וארוכה, בחפץ, שנוצרה בעצם חד, כגון סכין או ציפורן.
שׂריטה נגרמת כתוצאה מהתקלות בעצם חד, או ביוזמתו של השורט (למשל גירוד או סריטה שגורם חתול באמצעות ציפורניו, שעלולה לגרום למחלת שריטת החתול).
טיפול בשׂריטה בעור כולל חיטוי באמצעות נוזל מתאים וחבישה באמצעות אגד מדבק.
שׂריטה בחפץ פוגעת ביופיו אך בדרך כלל אינה פוגעת בתפקודו. שׂריטה בתקליט או בתקליטור משבשת את נגינתו.
בהשאלה משמשת המילה לתיאור הפרעה נפשית קלה.
בהלכה

לא תתגודדו היא מצוות לא תעשה המופיעה בתורה (ספר דברים, פרק י"ד, פסוק א') ועיקרה שלא לפצוע את הגוף בשריטה או בחבורה לאות אבל על המת. האיסור חל על גברים ונשים כאחד. אמנם בפסוק כתוב שהאיסור הוא לשרוט לאות צער על אדם שנפטר, אך הרמב"ם פסק שאסור לשרוט אף לצורך עבודה זרה: ”גדידה ושריטה אחת היא וכשם שהיו העכו"ם שורטים בבשרם על מתיהם מפני הצער כך היו חובלין בעצמם לעבודת כוכבים”.
השורט את עצמו בעקבות צער על אובדן ממון אינו עובר בלאו, אך זהו דבר אסור ומאוס.
פעולת הטפת דם ברית, הנעשית כאשר אין אפשרות לבצע את תהליך המילה כהלכה, כגון בתינוק שנולד כשהוא נימול או בגוי נימול שרוצה להתגייר, נעשית בשריטה קלה במקום המילה, באמצעות מחט או חוד סכין מעוקרים.
הערות שוליים

↑  משנה תורה לרמב"ם, ספר המדע, הלכות עבודה זרה וחוקות הגויים, פרק י"ב, הלכה י"ג
↑  ספר החינוך תסז
תיאודור אנגל

אין תמונה חופשית
תיאודור אנגל (25 בפברואר 1898 – 2 במאי 1990) היה רופא אורתופד, מחלוצי הפיזיותרפיה בארץ ישראל.
קורות חיים

אנגל נולד בשנת 1898 לרודולף רפאל ויוהנה (חנה) בביריך שבגרמניה,  בן למשפחה מסורתית בת שלושה ילדים. במלחמת העולם הראשונה לחם בצרפת. בסיום המלחמה, למד רפואה בפרייבורג, בבון, בגיסן ובפרנקפורט. בנוסף ללימודיו אנגל היה פעיל בתנועה הציונית "בלאו וייס". בסיום לימודי הרפואה התמחה באורתופדיה בבית החולים העירוני של ויסבאדן.
בהמשך אנגל התחתן עם עדית לבית הס (1908-2004).
בשנת 1928 ביקר אנגל בארץ ישראל, ובשנת 1934 עלו בני הזוג אנגל לארץ ישראל, לאחר שהייה קצרה בפריז. בשנת 1937 עלו הוריו ואחיו היחיד מקס.
אנגל היה ממקימי החברה "פלאוולגה" ליצירת מדרסים מחומר חדשני אשר עליו נרשם פטנט. בנוסף עסק אנגל שנים רבות עם מהנדס הכימיה מונסליזה במחקר על גבס סינתטי.
במרפאתו הפרטית הקים אנגל מכון לפיזיותרפיה.
אנגל עבד ככירורג אורתופד[דרושה הבהרה] בבית החולים הדסה תל אביב, בבית חולים הירקון בבית החולים הצרפתי ביפו שהיה ממוקם ברחוב יפת ובבית חולים תל-השומר עד הגיעו לגיל שמונים.
אנגל ורעייתו התגוררו ברחוב יונה הנביא 40 בתל אביב. לשניים נולד הבן יואל.
אנגל נפטר בח' באייר תש"נ, 1990. נטמן בבית הקברות קריית שאול.
לקריאה נוספת

"אנגל, תאודור", בתוך: נסים לוי, יעל לוי, רופאיה של ארץ-ישראל, 1799–1948, מהדורה ב', זכרון יעקב: איתי בחור, 2012, עמ' 100.
הערות שוליים

↑  תיאודור אנגל אתר חברה קדישא
↑  אנגל עידית אתר חברה קדישא
↑  ד"ר תיאודור אנגל ילקוט הפרסומים, 1058, 16 בדצמבר 1963, עמוד 486
ערך זה הוא קצרמרבנושא רופאים. אתם מוזמנים לתרום לוויקיפדיה ו.
תיאודוסיוס ראש המנזר

| --- | --- |
דמותו של תיאודוסיוס
דמותו של תיאודוסיוס
 לידה:  423 קפדוקיה
 פטירה:  11 בינואר 529  (בגיל 106 בערך) ארץ ישראל, ישראל 
 חג:  11 בינואר
 
תיאודוסיוס ראש המנזר (לטינית: Theodosius the Cenobiarch; ‏423 - 11 בינואר 529) היה נזיר, אב מנזר, וקדוש.
המקורות למידע על חיי תיאודוסיוס הם כתביו של תלמידו תיאודורוס ושל קירילוס מסקיתופוליס.
לקריאה נוספת

אורלי מזרחי,  הפולמוס האריאני בארץ ישראל במאה הרביעית, עבודת גמר לקבלת התואר "מוסמך האוניברסיטה", החוג ללימודי ארץ ישראל, אוניברסיטת חיפה, בהנחיית פרופ' אריה קופסקי.
לאה די סגני, מבוא ותרגום, קירילוס מסקיתופוליס, חיי נזירים ממדבר יהודה, יד בן-צבי, 2005. עמ' 25, עמ' 251–256
אהרון לירון (אלטשולר), הנצרות וארץ הקודש - הוצאת צ'ריקובר, 1997 ISBN 965-16-0109-4. עמ' 251
הערות שוליים

↑  תאריך הפטירה על פי תיאודורוס, הגמון פטרה
| --- | --- |
בקרת זהויות :  GND: 118756877  ISNI: 0000 0003 8246 197X  LCCN: nr2004002208  NTA: 071649603  SUDOC: 17493601X  VcBA: 495/41545  VIAF: 265934789   WorldCat (עם VIAF): 265934789
שריונית רולס-רויס

| --- | --- |

 מידע כללי
 סוג:  שריונית
 מדינה מייצרת:  בריטניה בריטניה
 יצרן:  רולס-רויס החזקות 
 משתמשים עיקריים:  הצבא הבריטי 
 שנת ייצור:  1915 - 1944
 תקופת השימוש:  1915–1944 (כ־29 שנים) 
 מערכה מרכזית:  מלחמת העולם הראשונה מלחמת האזרחים האירית מלחמת העולם השנייה
 יחידות שיוצרו:  120 
 מידע טכני
 אורך:  4.93 מ'
 רוחב:  1.93 מ'
 גובה:  2.54 מ'
 משקל:  4.7 טון
 מהירות:  72 קמ"ש
 טווח פעולה:  240 ק"מ
 שריון:  12 מ"מ
 צוות:  3 לוחמים
 מערכות נשק
 חימוש עיקרי:  מקלע ויקרס בקוטר 0.303 אינץ'
 
שריונית רולס-רויס
שריונית רולס-רויס (באנגלית - Rolls-Royce armoured car) הייתה שריונית תוצרת חברת רולס-רויס הבריטית שפותחה ב-1914 ושירתה בצבאות שונים במלחמת העולם הראשונה, במלחמת העולם השנייה, ובעימותים שונים שבין המלחמות.